Változatos megoldások a Gellérthegy megújítására | Gellérthegy ötletpályázat
Számos kiváló elképzelés került a bíráló bizottság elé, melyekből a kiíró három pályaművet tartott kiemelt megvételre érdemesnek. További tizenegy pályamunka pedig olyan ötleteket mutatott be, melyek továbbgondolásra érdemesek, ezek 1-1 millió forintos megvételt érdemeltek ki.
Már a pályázat meghirdetésekor is érezhető volt a fokozott érdeklődés a témával kapcsolatban, mely rengeteg továbbgondolásra érdemes ötletben tükröződött. A bíráló bizottság a Gellérthegy fővárosi és országos jelentőségére, valamint a beérkezett pályázatok sokszínűségére tekintettel egy következő, a megvalósításhoz vezető építészeti ötletpályázat meghirdetését ajánlja a kiírónak.
A november 10-i online eredményhirdetést követően minden díjazott pályaművet benyújtó versenyző emailben kap értesítést, az eredmények elérhetők a www.gellerthegypalyazat.hu weboldalon. A pályázat zárójelentését szintén a honlapon keresztül, bejelentkezés után érhetik el a regisztrált pályázók.
A lebonyolításban szakmai segítséget nyújt a Miniszterelnökség háttérintézménye a Lechner Tudásközpont.